Film nevez Disney eo Raiponce. Awenet gant kontadenn ar vreudeur Grimm gant ur plach bachet en un tour ha blev hir hir. Aze eo bachet abalamour dur sorserez (nhe deus galloud ebet, met ur plach kozh drouk eo!) a vir anezhi evit chom yaouank da viken. Raiponce ne oar ket penaos eo ar bed en diavaez… Betek ma teufe al laer Flynn betek he zour da guzhat.  Asambles e veajfont evit mont betek ar gêr vras ha gwelet gouel ar goulou a vez bep bloaz  da vare deiz-ha-bloaz Raiponce.  Brav-tre eo bevaat Raiponce, a-live gant filmoù Pixar. Nem eus ket e gwelet e 3D, met ar stumm boutin a zo mat kenañ.  Plijus eo an istor gant fent, loened plijus ha na gaozeont ket hag e gwirionez ar baotred nho deus ket kalz a-bouez en istor. An hini drouk a zo ur plach, an harozez a zo ur plach ha gouest eo den em zibab ech unan. Ne servij ket ar baotred da netra hañ, ur perzh o deus en istor eveljust met kompren a rit ar soñj.  Kempouez awalch eo ar film etre lodennoù lañsus, emgannoù, redadegoù ha prantadoù un tammig siouloch, kaozeal pe prederiañ. Ar pezh em eus kavet un tammig torr-penn a oa ar chanaouennoù, alies ar memes re ha nint ket dispar. Il rêve a zo plijus met ar reoù all… Se m eus kavet un tamm hegasus ha kavet e torre al lusk.  Mod all eo ur film mat !